Se conoix en a Historia con o nombre d' Imperio ruso a la forma politica que adoptó Rusia dende o 22 d'octubre de 1721, quan o zar Pero I de Rusia se proclamó emperador de todas as Rusias con timidas uberturas politicas sin de continidad. A suya capital se trobaba en a ciudat de Sant Petersburgo ; a suya luenga oficial yera o ruso, con o francés como segunda luenga y reconoiximiento de bellas luengas d'as nacion que en feban parte, polaco, sueco y finés; a mas de muitas atras luengas charratas sin de reconoiximiento oficial, destacando-ie lituán, letón, estonio, belarruso, ucrainés, alemán, hebreu, cheorchián, y muitas atras luengas. Ixa mesma situación pasaba con a relichión, estando a relichion oficial a Ilesia Ortodoxa Rusa, anque tamién bi heba atras confesions minoritarias d'o Cristianismo, Islam, Chudaísmo y Budismo.